**Kvindelige forskere i fokus**

**L’Oréal, UNESCO og Videnskabernes Selskab hædrer unge kvinder i forskning**

Siden 2007 har L’Oréal årligt hædret 3 kvindelige forskere i Danmark med den prestigefyldte pris **L’Oréal-UNESCO For Women in Science,** der i Danmark uddeles i samarbejde med Den danske UNESCO nationalkommission og Det Kongelige Danske Videnskabernes Selskab. I Danmark uddeles prisen denne gang medio januar, og det er ikke hvem som helst, der modtager prisen.

Alicia Lundby, Anne-Marie Lund Winther og Signe Norman er alle sammen kvinder under 40 med styr på karrieren. De ved, hvad de vil, og hvad de kan - og går målrettet efter det. Det er netop fyrtårne som disse, som L’Oréal har støttet med CSR initiativet For Women in Science, der globalt set har eksisteret siden 1998.

**Underrepræsentation af kvinder**

Kvinder er stærkt underrepræsenterede i de højeste stillinger på danske universiteter. I dag har kvinder næsten halvdelen af Ph.D.-pladserne, men kun én ud af ti professorer i Danmark er en kvinde. Inden for teknisk videnskab og naturvidenskab er kvinder blot repræsenteret med 8 og 10 procent\*. Derfor er der brug for at sætte fokus på dem og deres resultater.

**Stolthed hos L’Oréal**

Forskning er det afgørende fundament for L’Oréals virke, der med 22 forskningscentre verden over hele tiden arbejder intenst for at udvikle banebrydende produkter, for at leve op til firmaets mission om at tilbyde innovative produkter til alle forbrugere, uanset alder, køn og geografi. Netop derfor ser man hos L’Oréal det som helt naturligt at sætte fokus på forskning og belønne de kvinder, der udmærker sig.

”*Vi vil gerne være med til at støtte udviklingen af den forskningsverden, vi selv er så afhængige af, og samtidig er det vigtigt at sætte fokus på kvinders muligheder og talent indenfor de videnskabelige fag. Vi tror på kvinderne, og vi tror på deres talent, men vi ved også, at selv om alle taler om, at vi har ligestilling, så er det måske ikke altid tilfældet. Netop derfor vil vi gerne give dem en ekstra mulighed for at markere sig,”* forklarer Adm. Direktør hos L’Oréal Danmark, Sanne Lønskov.

Priserne bliver uddelt den 15. januar 2014 ved en festceremoni hos Videnskabernes Selskab.

For mere information kontakt [annesophie@lahme.dk](mailto:annesophie@lahme.dk) eller fie@lahme.dk

[www.forwomeninscience.dk](http://www.forwomeninscience.dk)

\*) UNI-C: Danmarks IT.Center for Uddannelse og Forskning:  
Professorbestanden på universiteterne opgjort på videnskabelige hovedområder og køn 1998-2009